**Pitanja zaprimljena na email ESF-Ministarstvo kulture po objavi Poziva na dostavu projektnih prijedloga „Kultura u centru – potpora razvoju javno-civilnog partnerstva u kulturi“, 1. dio**

|  |  |  |
| --- | --- | --- |
| **Br.** | **PITANJE** | **ODGOVOR** |
| 1 | Molim vas možete li mi poslati što sve moram prikupiti za sudjelovanje na natječaju "Kultura u središtu“? | Svi prijavni obrasci i obavezni prilozi koje prijavitelj dostavlja prilikom podnošenja projektnog prijedloga na Poziv „Kultura u centru - potpora razvoju javno-civilnog partnerstva u kulturi“ navedeni su u točki 5.1 *Način podnošenja projektnog prijedloga* Uputa za prijavitelje. |
| 2 | Zanima me što točno znači sljedeće:Prijavitelji: jedinice lokalne samouprave do 10.000 stanovnika, kulturne ustanove i organizacije, organizacije civilnog društva.Znači li to da su sve ostale JLS neprihvatljivi prijavitelji i partneri? Pitam konkretno za grad X jer smo još od informativnih radionica krenuli u pripremne aktivnosti za ovaj natječaj na koji bi se prijavio Grad sa savezom udruga, međutim, zbunjuje ovih 10.000 stanovnika u Pozivu, iako u Uputama nisam vidio da je u bilo kojoj skupini aktivnosti (A ili B) izrijekom napomenuto da JLS mora imati ispod 10.000 stanovnika. | Sukladno točki 2.1 *Prijavitelj i partneri* Uputa za prijavitelje, prihvatljivi prijavitelji u okviru skupine aktivnosti A, uz organizacije civilnoga društva, su isključivo one jedinice lokalne samouprave čiji je broj stanovnika manji od 10.000. Jedinice lokalne i područne (regionalne) samouprave, bez obzira na broj stanovnika, su prihvatljivi partneri u obje skupine aktivnosti.U navedenom slučaju savez udruga može biti prijavitelj, a grad partner na projektnom prijedlogu. |
| 3 | U uputama stoji da su prihvatljivi prijavitelji Jedinice lokalne samouprave do 10.000 stanovnika. Je li grad prihvatljivi prijavitelji ako sam ima manje od 10.000 stanovnika, a s prigradskim naseljima ta brojka prelazi 10.000? | Relevantni statistički podaci o broju stanovnika svih JLRS u Hrvatskoj nalaze se na stranicama DZS-a: <https://www.dzs.hr/hrv/censuses/census2011/results/htm/H01_01_03/H01_01_03.html>  |
| 4 | Da li se aktivnosti jačanja kapaciteta u području sudioničkog planiranja, programiranja i odlučivanja odnosi samo na stručna usavršavanja u kulturi ili su moguće aktivnosti jačanja kapaciteta i kroz neke druge edukacije koje nisu direktno povezane s primarnom djelatnošću? | Aktivnosti jačanja kapaciteta navedene u okviru Elementa 1 u točki 3.3 *Prihvatljive aktivnosti* Uputa za prijavitelje moraju se odnositi na područje sudioničkog upravljanja (planiranja, programiranja, odlučivanja), a prijavitelj u projektnom prijedlogu mora obrazložiti na koji način predložene aktivnosti doprinose jačanju kapaciteta ciljanih skupina u području sudioničkog upravljanja u kulturi te na koji su način povezane s općim i/ili specifičnim ciljevima Poziva. |
| 5 | Je li Glazbena škola prihvatljiv partner na projektu odnosno predstavlja li škola javnu ustanovu u kulturi obzirom na činjenicu da isključivo izvodi glazbeni odgoj i obrazovanje. Osnivač škole je jedinica lokalne samouprave odnosno Grad. Odlukom Ministarstva znanosti, obrazovanja i športa doneseno je rješenje kojim se školi odobrava početak rada osnovnoškolskog glazbenog obrazovanja i srednjoškolskog glazbenog obrazovanja. | Ne. Prema točki 2.1 *Prijavitelj i partneri* Uputa za prijavitelje, ustanove osnovnoškolskog i srednjoškolskog obrazovanja nisu prihvatljiv partner u okviru ovog Poziva. Ustanovom u kulturi se smatra ustanova čije se osnivanje i djelovanje regulira Zakonom o ustanovama (NN 76/93, 29/97, 47/99, 35/08) i Zakonom o upravljanju javnim ustanovama u kulturi (NN 96/01). Stoga, glazbena škola se ne može smatrati ustanovom u kulturi. |
| 6 | Koliko je potrebno minimalno partnera?  | U okviru skupine aktivnosti A projektno partnerstvo mora uključivati najmanje dvije pravne osobe (prijavitelja i partnera), ukoliko su prijavitelj i partner savez udruga i jedinica lokalne ili područne (regionalne) samouprave. U slučaju da u projektno partnerstvo nije uključen savez udruga, ono mora uključivati najmanje tri organizacije civilnog društva i jednu jedinicu lokalne područne (regionalne) samouprave.U okviru skupine aktivnosti B, u projektno partnerstvo mora biti uključeno najmanje pet pravnih osoba (prijavitelj i četiri partnera), od kojih je najmanje jedna savez udruga ili su najmanje tri udruge ili umjetničke organizacije. |
| 7 | Mogu li turističke i osnovne glazbene škole biti partneri u spomenutom natječaju? | Ne. Prema točki 2.1 *Prijavitelj i partneri* Uputa za prijavitelje, ustanove osnovnoškolskog i srednjoškolskog obrazovanja nisu prihvatljiv partner u okviru ovog Poziva. |
| 8 | Molimo vas da nas obavijestite o terminima i lokaciji radionica vezanih uz izradu projektnih prijedloga, projekt "Kultura u centru-potpora razvoju javno-civilnog partnerstva u kulturi". | Informativne radionice za navedeni Poziv bit će organizirane tijekom siječnja 2018.: u Splitu 09. 01., Osijeku 11. 01. te u Zagrebu 17. 01. 2018. Dodatne informacije i prijavni obrasci dostupni su na sljedećim poveznicama: <http://www.esf.hr/natjecaji/dobro-upravljanje/kultura-u-centru-potpora-razvoju-javno-civilnog-partnerstva-u-kulturi/>; <https://strukturnifondovi.hr/edukacije/> (potrebno odabrati siječanj 2018.). |
| 9 | Zanima nas je li JLS s više od 10.000 stanovnika prihvatljiv PARTNER u prijavi na raspisani natječaj? | Da. Sukladno točki 2.1 *Prijavitelj i partneri* Uputa za prijavitelje, jedinice lokalne i područne samouprave, bez obzira na broj stanovnika, su prihvatljivi partneri u okviru ovog Poziva. |
| 10 | U priloženim dokumentima natječaja navedeno je kako je obvezno uz prijavitelja imati i projektnog partnera, dok u aplikaciji za ispunjavanje Obrasca A postoji opcija prijave projekta bez projektnog partnera. Zanima me da li je partnerstvo obavezno ili opcionalno. | SF MIS u kojem se ispunjava Prijavni obrazac A je integrirani informacijski sustav za natječaje financiranih iz Europskih strukturnih i investicijskih fondova, te omogućava funkcije koje nisu primjenjive na sve natječaje. Stoga, bez obzira na spomenutu ponuđenu opciju, u okviru ovog Poziva projektno partnerstvo je obavezno. |
| 11 | U vezi pokazatelja navedenih u Uputama za prijavitelje, molim Vas da mi pojasnite sljedeći pokazatelj: „Broj članova i zaposlenika udruga i umjetničkih organizacija, zaposlenika javnih ustanova u kulturi kojima je osnivač jedinica lokalne ili područne samouprave te zaposlenika jedinica lokalne i područne (regionalne) samouprave koji sudjeluju u aktivnostima jačanja kapaciteta u području sudioničkog upravljanja u kulturi“. Zanima me što se točno traži i na što se pokazatelj točno odnosi (povećanje broja zaposlenih tijekom projekta, nakon projekta i sl.) | Navedeni pokazatelj se odnosi na broj zaposlenika i/ili članova navedenih pravnih osoba koji će u okviru elementa 1, skupine aktivnosti A i B, sudjelovati u aktivnostima jačanja kapaciteta u području sudioničkog upravljanja u kulturi (opisano u točki 3.3 *Prihvatljive aktivnosti* Uputa za prijavitelje). Za navedeni pokazatelj nije relevantno jesu li te osobe zaposlene za vrijeme trajanja projekta ili prije, niti jesu li te pravne osobe (udruge, umjetničke organizacije, javne ustanove u kulturi, jedinice lokalne i područne samouprave) prijavitelj ili partner na projektnom prijedlogu. |
| 12 | Postoji li već datum radionice za natječaj Kultura u centru? | Informativne radionice za navedeni Poziv bit će organizirane tijekom siječnja 2018.: u Splitu 09. 01., Osijeku 11. 01. te u Zagrebu 17. 01. 2018. Dodatne informacije i prijavni obrasci dostupni su na sljedećim poveznicama: <http://www.esf.hr/natjecaji/dobro-upravljanje/kultura-u-centru-potpora-razvoju-javno-civilnog-partnerstva-u-kulturi/>; <https://strukturnifondovi.hr/edukacije/> (potrebno odabrati siječanj 2018.). |
| 13 | Zamolila bih Vas pojašnjenje stavke 2. Uvjeti za prijavitelje iz Uputa za prijavitelje „Kultura u centru - potpora razvoju javno-civilnog partnerstva u kulturi“. Ono što nije jasno naznačeno, ako je prijavitelj projekta udruga koja djeluje u području kulture i umjetnosti, tko još mora biti partner na projektu i koliko njih, uključujući i jedinicu lokalne ili područne (regionalne) samouprave?Naveli ste da u slučaju ako u projektno partnerstvo nije uključen savez udruga, već pojedinačne udruge ili umjetničke organizacije, njihov broj ne smije biti manji od tri. No može li ikako partner biti ustanova iz kulture? | Ako je prijavitelj udruga u području kulture i umjetnosti te nije predviđeno sudjelovanje saveza udruga, projektno partnerstvo mora uključivati najmanje:u skupini aktivnosti A, jednu jedinicu lokalne ili područne (regionalne) samouprave te dvije udruge ili umjetničke organizacije.u skupini aktivnosti B, još četiri prihvatljive pravne osobe od kojih su najmanje dvije udruge ili umjetničke organizacije.U obje skupine aktivnosti, uz navedene obavezne partnere, prihvatljivo je dodatno partnerstvo s javnom ustanovom u kulturi kojoj je osnivač jedinica lokalne ili područne (regionalne) samouprave. |
| 14 | U Pozivu se navodi kako su kao prijavitelji prihvatljive jedinice lokalne samouprave manje od 10.000 stanovnika, te javne ustanove u kulturi kojima je osnivač jedinica lokalne ili područne (regionalne) samouprave. Ono što nas zanima je da li se to odnosi na sve javne ustanove u kulturi neovisno od veličine jedinice lokalne samouprave koja ih je osnovala (npr. iako je lokalna jedinica koja ih je osnovala veća od 10.000 stanovnika)? | Sve javne ustanove u kulturi kojima je osnivač jedinica lokalne ili područne (regionalne) samouprave su prihvatljivi prijavitelji u okviru skupine aktivnosti B te prihvatljivi partneri u okviru skupine aktivnosti A. Prihvatljivost ustanove u kulturi ne ovisi o veličini jedinice lokalne odnosno područne (regionalne) samouprave koja ju je osnovala. |
| 15 | U skladu sa Uputama za prijavitelje, prihvatljivi prijavitelji su JLS do 10.000 stanovnika.Budući da je uvjet naveden samo za prijavitelje, znači li to da JLS koje imaju više od 10.000 stanovnika mogu biti partneri u projektu? | Da. Sukladno točki 2.1 *Prijavitelj i partneri* Uputa za prijavitelje, jedinice lokalne i područne samouprave, bez obzira na broj stanovnika, su prihvatljivi partneri u okviru ovog Poziva. |
| 16 | Mi smo Udruga osoba s invaliditetom i željeli bi smo se prijaviti na Vaš natječaj Kultura u centru – potpora razvoju javno – civilnog partnerstva u kulturi, ali nas zanima možemo li biti prijavitelji. U našem Statutu čl. 14. stavka 18. stoji ''Promiče umjetničko i kreativno izražavanje članova Udruge, te kulturno - zabavne programe.'' Promičemo kulturu i organiziramo kulturna događanja, ali nismo Udruga koja se isključivo bavi kulturom. S obzirom na tu činjenicu, molimo Vas za savjet. | Udruga koja ima navedenu kulturnu/umjetničku djelatnost u svom temeljnom aktu smatra se udrugom u području kulture i umjernosti te je stoga prihvatljiv prijavitelj na ovaj Poziv.Ukoliko je udruga prijavitelj u okviru skupine aktivnosti A, projektno partnerstvo mora uključivati još najmanje dvije udruge/ umjetničke organizacije ili jedan savez udruga te jedinicu lokalne ili područne (regionalne) samouprave.Ukoliko je udruga prijavitelj u okviru skupine aktivnosti B, projektno partnerstvo mora uključivati još najmanje četri pravne osobe, od kojih su najmanje dvije udruge/ umjetničke organizacije ili najmanje jedan savez udruga. |
| 17 | Što podrazumijeva adaptacija? Željeli bismo adaptirati vanjski prostor oko zgrade lokalne samouprave i prilagoditi ga za javna događanja oblikovanjem vanjske pozornice s nadstrešnicom. Takav prostor ne postoji na području samouprave, je li ovaj oblik adaptacije prihvatljiv? | Adaptacija prostora, koja je prihvatljiv trošak u okviru skupini aktivnosti A, podrazumijeva preuređenje postojeće građevine u vlasništvu jedinice lokalne ili područne (regionalne) samouprave koja je prijavitelj ili partner na projektu. No napominjemo da takav trošak, da bi bio prihvatljiv, mora biti jasno povezan s projektnim aktivnostima, odnosno doprinositi ostvarenju ciljeva projekta. |
| 18 | Za aktivnosti skupine A, partner mora djelovati u području kulture i umjetnosti, znači li to da udruga u svom statutu mora imati navedeno to područje ili mora biti upisana u Registar umjetničkih organizacija? | Sukladno točki 2.1.1 *Prihvatljivi prijavitelji i partneri za skupinu aktivnosti A* Uputa za prijavitelje, ukoliko je jedinica lokalne samouprave prijavitelj, barem jedna partnerska organizacija civilnog društva mora djelovati u području kulture i umjetnosti. Kao prihvatljiv partner u tom slučaju smatraju se umjetničke organizacije (upisane u Registar umjetničkih organizacija) i udruge, odnosno savezi udruga koje u svom temeljnom aktu imaju navedenu kulturnu, odnosno umjetničku djelatnost. |
| 19 | Da li je moguće da nositelj projekta bude udruga koja je članica saveza udruga koji je partner na projektu? | Da. S obzirom na to da su savezi udruga i njihove članice pravne osobe sa zasebnim upisom u Registru udruga, prijavitelj može biti udruga koja je članica saveza udruga koji je partner na projektnom prijedlogu. |
| 20 | S obzirom da je Zagreb u obrazloženju naveden uz nekoliko drugih gradova kao mjesto u kojem je participativnost i suradnja OCD-a i javnih ustanova već razvijena, da li projekt koji se održava u Zagrebu (nositelj i partneri također registrirani u ZG) na osnovu te činjenice po nekom kriteriju može gubiti bodove pri ocjenjivanju? | U okviru kriterija dodjele ocjenjuje se, između ostalog, opravdanost predloženih aktivnosti s obzirom na identificirane potrebe lokalne zajednice te strukturu i stupanj razvijenosti javno-civilnog partnerstva u njoj. Prijavitelj u obrazloženju svrhe i opravdanosti projektnog prijedloga mora obrazložiti potrebe i koristi provedbe planiranih projektnih aktivnosti u odnosu na postojeću situaciju u lokalnoj zajednici, odnosno relevantnost projekta u odnosu na svrhu i ciljeve Poziva. |
| 21 | Zamolila bih Vas pojašnjenje stavke 2. *Uvjeti za prijavitelje* iz Uputa za prijavitelje „Kultura u centru - potpora razvoju javno-civilnog partnerstva u kulturi“. Je li prihvatljivo partnerstvo za skupinu aktivnosti A ako je prijavitelj udruga koja djeluje u području umjetnosti i kulture u obaveznom partnerstvu sa jedinicom lokalne samouprave te sa ustanovom u kulturi kojoj je osnivač jedinica lokalne samouprave? Pored navedenih partnera, koliko je nužno još prihvatljivih partnera kako bi se kvota ispunila? | Da. Partnerstvo udruge iz područja kulture i umjetnosti s jedinicom lokalne samouprave te ustanovom u kulturi kojoj je osnivač jedinica lokalne samouprave je prihvatljivo u okviru skupine aktivnosti A. Dodatno, sukladno točki 2.1.1 *Prihvatljivi prijavitelji i partneri za skupinu aktivnosti A* Uputa za prijavitelje, pored navedenih partnera, to partnerstvo mora uključivati najmanje još dvije organizacije civilnog društva (udruge ili umjetničke organizacije) ili najmanje jedan savez udruga. |
| 22 | U Uputama za prijavitelje u poglavlju 2 *Uvjeti za prijavitelje* u skupini aktivnosti A navedeno je da su prihvatljivi prijavitelji JLS pri čemu je na tom mjestu stavljena fusnota koja kaže da s JLS prihvatljivi prijavitelji samo ako imaju manje od 10.000 stanovnika. No, JLS se navode i kao prihvatljivi partneri u skupinama aktivnosti i A i B te se na tim mjestima ne nalazi fusnota niti ikakvo ograničenje vezano uz broj stanovnika. Znači li to da se na natječaj mogu prijaviti u svojstvu partnera JLS s više od 10.000 stanovnika. | Da. Jedinice lokalne i područne (regionalne) samouprave, bez obzira na broj stanovnika, su prihvatljivi partneri u obje skupine aktivnosti u okviru ovog Poziva. |
| 23 | Pišem u ime javne ustanove u kulturi (Centra za kulturu) kojeg je osnovala jedinica lokalne samouprave. Centar za kulturu registriran je na trgovačkom sudu, a hladni pogon Centra za kulturu financira se od strane jedinice lokalne samouprave dok sredstva za rad pronalazimo iz drugih izvora. Jedinica lokalne samouprave, radi odluke suda, ima blokiran račun i raspolaže samo s osnovnim sredstvima za vlastiti hladni pogon i pogon Centra. Centar za kulturu ostvaruje suradnju sa brojnim udrugama na području .Zanima nas je li Centar za kulturu kao takav, zbog situacije sa jedinicom lokalne samouprave, prihvatljiv prijavitelj ili partner prema uvjetima 2.1.1. ili 2.1.2. u Uvjetima za prijavitelje. | Ustanova u kulturi, ukoliko je zasebna pravna osobnost i ukoliko sama ispunjava uvjete prihvatljivosti navedene u točki 2.2 *Uvjeti prihvatljivosti prijavitelja/partnera* Uputa za prijavitelje, neovisno o tome ispunjava li ih jedinica lokalne ili područne (regionalne) samouprave koja ju je osnovala, je prihvatljiv prijavitelj i partner u okviru skupine aktivnosti B te prihvatljiv partner u okviru skupine aktivnosti A. Napominjemo da je u okviru skupine aktivnosti A obavezno partnerstvo organizacija civilnog društva i jedinice lokalne ili područne (regionalne) samouprave. |
| 24 | Kao javna ustanova u kulturi, zanima me da li je moguće kao voditelja projekta zaposliti osobu koja je trenutno u našoj ustanovi na stručnom osposobljavanju (koje uskoro završava), te da li ta osoba u tom slučaju pripada ciljanoj skupini "zaposleni u javnim ustanovama u kulturi"? Drugim riječima, može li se tu osobu navesti u natječajnoj dokumentaciji kao voditelja projekta i financirati projektnim sredstvima, pa u slučaju da projekt bude odobren, sklopiti s njom ugovor na određeno vrijeme, odnosno vrijeme trajanja projekta? | Na mjestu voditelja projekta prijavitelj može angažirati već zaposlenu osobu, ili može zaposliti novu osobu nakon što projekt bude odobren za financiranje. U oba se slučaja voditelj projekta ubraja u ciljanu skupinu "zaposleni u javnim ustanovama u kulturi". No, zapošljavanje novih osoba kod prijavitelja mora biti usklađeno s primjenjivim propisima/internim aktima/uputama. Stoga, ukoliko prijavitelj nema obavezu raspisivanja javnog natječaja za upražnjena radna mjesta, on u projektnom prijedlogu može navesti osobu koju planira zaposliti. U slučaju da prijavitelj ima takvu obavezu, on novozaposlenog voditelja projekta može izabrati tek na javnom natječaju kojeg će raspisati nakon što projekt bude odobren za financiranje. |
| 25 | Može li se na natječaj „Kultura u centru“ prijaviti kulturno umjetničko društvo (KUD) koje je registrirano i ima sjedište u Splitu? Drugim riječima s obzirom da grad Split ima više od 10.000 stanovnika da li partner mora biti JLS u kojoj KUD ima svoje sjedište i da li je JLS obavezan partner na projektu?Unaprijed se zahvaljujem na odgovoru. | Kulturno umjetničko društvo kao udruga u području kulture i umjetnosti ili umjetnička organizacija je prihvatljiv prijavitelj na ovom Pozivu.U okviru skupine aktivnosti A obavezno je partnerstvo organizacija civilnog društva i jedinice lokalne ili područne (regionalne) samouprave. No, ograničenje od 10.000 stanovnika je primjenjivo samo na jedinice lokalne samouprave koje će prijavljivati projektne prijedloge u svojstvu prijavitelja. Istovremeno, svaka jedinica lokalne ili područne (regionalne) samouprave, bez obzira na broj stanovnika je prihvatljiv partner na ovom Pozivu.U okviru skupine aktivnosti B nije obavezno partnerstvo s jedinicom lokalne ili područne (regionalne) samouprave, no u projektno partnerstvo mora biti uključeno najmanje pet pravnih osoba (prijavitelj i četiri partnera). |